
Kako klanjati ***[namaz](https://pitajucene.com/search/Namaz/questions/ "Pretraži pitanja o namazu")*** putnika iza onoga ko nije ***[putnik](https://pitajucene.com/search/putnik/questions/ "Pretraži pitanja o putniku")***?


* 
* 
* 
* 
* 
* 
* 

 
Kako klanjati namaz putnika iza onoga ko nije putnik?

Što se tiče namaza putnika iza onoga ko nije ***[putnik](https://pitajucene.com/search/putnik/questions/ "Pretraži pitanja o putniku")***, neki se susreću sa tim pa ne znaju da li kratiti ili upotpuniti.


Vjerodostojno je preneseno od četvorice imama da putnik, kada klanja iza onoga ko nije putnik, klanja četiri rekata. A na ovo upućuju dokazi i sunnet Poslanika, sallallahu alejhi ve sellem. Došlo je u hadisu Musaa ibnu Seleme kod imama Ahmeda da je rekao: ***“*Bili smo sa ibnu Mes’udom, radijallahu anhu u Mekki pa je rekao: Kada klanjamo s vama, klanjamo četiri rekata, a kada smo na putu – klanjamo dva rekata, to je sunnet Ebu Kasima (Muhammeda), sallallahu alejhi ve sellem.*”*** Također je tako radio i Abdullah ibnu Omer, kada bi klanjao s imamom, klanjao bi četiri rekata, a kada bi klanjao sam, klanjao bi dva. U vezi ovog pitanja nije zabilježeno da su ***[ashabi](https://pitajucene.com/search/ashab/questions/ "Pretraži pitanja o ashabima")*** radili suprotno ovome. Na tome su složna četiri imama, čak neki navode i koncenzus učenjaka, kako navode Ibnul Abdilberr, Nevevi i drugi, da putnik kada klanja za onim ko nije putnik, klanja sva četiri rekata.


A neki ljudi ne znaju da li im je to obaveza samo ako dođu na početak namaza i koja je odrednica za taj ***[propis](https://pitajucene.com/search/Propis/questions/ "Pretraži pitanja o propisima")***. Kaže: *“*Došao sam na zadnji rekat sa imamom, pa da li da klanjam još jedan rekat i predam selam, jer sam putnik a on nije? Ili ako stignem samo na zadnje sjedenje ili samo na zadnji rekat, da u toj situaciji naklanjam jedan rekat jer sam putnik? Ili samo dva rekata ako sam stigao samo na zadnje sjedenje?*”* – Propis je da kada god se priključiš namazu moraš klanjati četiri rekata, jer si se priključio imamu u namazu pa si šerijatom obavezan da ga slijediš, kako je došlo u hadisu koji prenosi Ebu Hurejre, radijallahu anhu, da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem rekao: ***“*Imam je postavljen da se slijedi, pa kada on donese tekbir i vi donesite, kada učini ruku’ i vi učinite, kada ustane i vi ustanite.*”*** Pa nije dopušteno klanjaču za imamom, makar ga stigao pred kraj namaza, da postupi suprotno njemu, tj. klanjat će namaze bez kraćenja.


 


Odgovorio šejh ***[Abdulaziz et-Tarifi](https://pitajucene.com/search/Abdulaziz+et-Tarifi/answers/ "Pretraži odgovore od šejh Abdulaziz et-Tarifi")***


Preuzeto sa: <https://www.youtube.com/watch?v=tJbMw-D7kt0&ab_channel=IslamHouseBs>


